#### Výzva na predkladanie cenových ponúk

#### (prieskum trhu realizovaný prostredníctvom Výzvy na predkladanie cenových ponúk)

**1.Obstarávateľ:**

Dopravný podnik mesta Žiliny s.r.o., Kvačalova 2, 011 40 Žilina (IČO: 36 007 099)

Dopravný podnik mesta Žiliny s.r.o. je podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov obstarávateľ podľa § 9 ods. 1 písm. a), ktorý vykonáva vybrané činnosti ustanovené v § 9 ods. 6 a 7 cit. zákona.

**2.Kontaktné osoby:**

Ing. Peter Ďurkovský (e-mail: peter.durkovsky@dpmz.sk, tel.: +421415660168)

**3.Názov zákazky:**

Revízie elektrickej inštalácie a bleskozvodov UTZe

Predpokladaná hodnota zákazky: 5 368,- EUR bez DPH

**4.Opis predmetu zákazky, technická špecifikácia a ďalšie požiadavky obstarávateľa:**

Predmetom zákazky je vykonanie revízií elektrickej inštalácie a bleskozvodov určených technických zariadení elektrických (v zmysle zákona NR SR č. 513/2009 Z. z. o dráhach v znení neskorších predpisov a podľa vyhlášky č. 205/2010 Z. z. Ministerstva dopravy, pôšt a telekomunikácií Slovenskej republiky z 29.04.2010 o určených technických zariadeniach a určených činnostiach a činnostiach na určených technických zariadeniach) v objektoch a na zariadeniach Dopravného podniku mesta Žiliny s.r.o. vrátane vypracovania revíznych správ z vykonaných a ukončených revízií podľa platnej legislatívy Slovenskej republiky, ktoré budú v dohodnutom zmluvnom termíne odovzdané obstarávateľovi. Obstarávateľ požaduje, aby vyššie uvedené revízie boli vykonané na to oprávnenou osobou úspešného uchádzača v súlade so stanoveným časovým harmonogramom obstarávateľa, ktorý bude mať úspešný uchádzač ako zhotoviteľ k dispozícii od odborného útvaru obstarávateľa, t.j. objednávateľa a to počas obdobia plnenia uzavretej Zmluvy o dielo.

Obstarávateľ požaduje od úspešného uchádzača, t.j. zhotoviteľa vykonávať revízie a vyhotovovať revízne správy vo vlastnom mene, na vlastnú zodpovednosť. Využitie subdodávateľov pri zhotovení diela a ich uvádzanie v ponuke sa nevyžaduje, t.j. subdodávatelia sa nebudú podieľať na plnení predmetu zákazky.

Zoznam objektov a zariadení obstarávateľa, ktoré sú predmetom vykonania revízií (ich špecifikácia, rozsah a obdobie) je uvedený v ***Prílohách č. 1 až 3*** tejto Výzvy, ktoré sú zároveň cenníkom a prílohami k Zmluve o dielo.

Obchodno-zmluvné podmienky vykonania zákazky sú uvedené v ***Prílohe č. 6*** Výzvy (návrh Zmluvy o dielo) a informácie týkajúce sa uzavretia zmluvného vzťahu sú uvedené v bode 6. tejto Výzvy.

Na účely realizácie predmetu zákazky obstarávateľ poskytne úspešnému uchádzačovi súčinnosť.

Doplňujúce informácie:

Predmet zákazky nie je rozdelený na časti. Každý uchádzač predloží ponuku na celý predmet zákazky a každý uchádzač môže predložiť na predmet zákazky iba jednu ponuku.

Variantné riešenia sa neuplatňujú.

**5.Vysvetľovanie:**

Ak je relevantné, tak písomnú žiadosť o vysvetlenie informácií uvedených vo Výzve na predkladanie cenových ponúk a v jej Prílohách je potrebné zaslať e-mailom na adresu: peter.durkovsky@dpmz.sk v termíne najneskôr do 01.12.2020 (vrátane tohto dňa). Odpovede na žiadosť o vysvetlenie budú doručené záujemcom/uchádzačom najneskôr do 03.12.2020 (vrátane tohto dňa). Obstarávateľ v procese vyhodnocovania ponúk môže požiadať uchádzača o vysvetlenie informácií uvedených v predložených dokladoch, ak bude relevantné.

**6.Typ zmluvného vzťahu:**

Na základe výsledku vyhodnotenia prieskumu trhu obstarávateľ uzavrie s jedným úspešným uchádzačom na predmet zákazky Zmluvu o dielo v zmysle platných ustanovení zákona č. 513/1991 Zb. (Obchodný zákonník v znení neskorších predpisov). Zmluva bude uzavretá na dobu určitú od 01.01.2021 do 31.12.2021.

Bližšie informácie týkajúce sa obchodno-zmluvných podmienok sú uvedené v ***Prílohe č. 6*** (návrh Zmluvy o dielo) Výzvy na predkladanie cenových ponúk.

**7.Financovanie predmetu zákazky:**

Financovanie predmetu zákazky: z vlastných finančných prostriedkov obstarávateľa.

Toto obstarávanie nie je nadlimitnou zákazkou v zmysle zákona 343/2015 Z. z. (viď finančný limit pre nadlimitnú zákazku platný pre obstarávateľa).

Obstarávateľ realizuje toto obstarávanie postupom prieskumu trhu prostredníctvom Výzvy na predkladanie cenových ponúk. Uvedený postup obstarávania zákon č. 343/2015 Z. z. neupravuje. Postup obstarávania je upravený v interných dokumentoch obstarávateľa.

Platobné podmienky a podmienky týkajúce sa fakturácie za zhotovené dielo sú uvedené v návrhu obchodno-zmluvných podmienok ***Príloha č. 6*** (návrh Zmluvy o dielo).

**8.Ponuka uchádzača bude pozostávať z predloženia nasledovných dokladov:**

**1)**Uchádzač predloží doklad - **Identifikačné údaje uchádzača a návrh na plnenie kritérií**. Uchádzač vyplní údaje v ***Prílohe č. 4*** tejto Výzvy a tento dokument predkladá v rámci ponuky vyhotovený v elektronickej forme (ako scan vo formáte .pdf). Tento dokument je zároveň Prílohou č. 4 návrhu Zmluvy o dielo.

**!!! Upozornenie: Ceny, ktoré uvedie uchádzač v návrhu na plnenie kritérií sú konečné a záväzné. Tieto ceny nie je možné po uplynutí lehoty na predkladanie ponúk viac meniť (smerom nahor, ani nadol). Ceny uchádzač uvádza zaokrúhlené na dve desatinné miesta.**

Subjekt, ktorý nie je platiteľom DPH v Slovenskej republike upozorní na túto skutočnosť v návrhu na plnenie kritérií.

**2)Doklady** **preukazujúce osobné postavenie uchádzača:**

Uchádzač predloží:

**a)Čestné vyhlásenie** (potvrdené oprávnenou osobou uchádzača), že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona 343/2015 Z. z.). Uchádzač použije formulár Čestného vyhlásenia uvedený v ***Prílohe č. 5*** tejto Výzvy. Uchádzač *Prílohu č. 5* vyplní, podpíše a predkladá ju obstarávateľovi v elektronickej forme (ako scan vo formáte .pdf).

Pre hospodárske subjekty (uchádzačov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (uchádzači) nepredkladajú doklad podľa písmena a) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

**b)Doklad o oprávnení poskytovať službu, dodávať tovar, resp. uskutočňovať stavebné práce** – Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa písmena b) tohto bodu Výzvy, nakoľko si ho obstarávateľ dokáže zabezpečiť a skutočnosti overiť v príslušnom informačnom systéme verejnej správy. Uchádzači so sídlom mimo územia Slovenskej republiky predkladajú doklad podľa písm. b) tohto bodu Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla uchádzača). Nie je požadovaný úradne overený doklad. Doklad sa predkladá v elektronickej forme (ako scan vo formáte .pdf).

Pre uchádzačov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e) platne zapísanú podľa vyššie cit. zákona, tak tieto subjekty (uchádzači) nepredkladajú doklad podľa písm. b) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

**3)**Uchádzač predloží v ponuke **fotokópie dokladov (bez nutnosti ich úradného overenia)**, ktoré ho oprávňujú v zmysle zákona NR SR č. 513/2009 Z. z. o dráhach v znení neskorších predpisov a podľa vyhlášky č. 205/2010 Z. z. Ministerstva dopravy, pôšt a telekomunikácií Slovenskej republiky z 29.04.2010 o určených technických zariadeniach a určených činnostiach a činnostiach na určených technických zariadeniach vykonávať revízie objektov a zariadení, ktoré sú uvedené v Prílohách č. 1 až 3 tejto Výzvy.Predložené doklady podľa tohto bodu musia byť platné minimálne k dátumu uplynutia lehoty na predkladanie cenových ponúk v tomto prieskume trhu, ktorá je uvedená v bode 11. tejto Výzvy. Doklady sa v ponuke predkladajú naskenované vo formáte .pdf.

**4)**Uchádzač v ponuke predloží doklad - **návrh Zmluvy o dielo**. Uchádzač použije ***Prílohu č. 6*** tejto Výzvy, ktorej obsahom je návrh Zmluvy o dielo, do ktorej uchádzač vpíše všetky potrebné údaje podľa predtlače (miesta vyznačené žltým podfarbením textu).

Návrh Zmluvy o dielo sa predkladá v ponuke ako naskenovaný dokument vo formáte .pdf.

Návrh Zmluvy o dielo musí byť potvrdený podpisom osoby, ktorá je oprávnená podpisovať dokumenty za subjekt v zmysle informácií uvedených vo výpise z obchodného registra, živnostenského registra a pod. V prípade, že návrh Zmluvy o dielo podpíše iná osoba, musí byť v ponuke predložený scan splnomocnenia vo formáte .pdf s úradne overenými podpismi, kde budú uvedené identifikačné údaje osoby/osôb, ktorá splnomocnila túto osobu na úkon podpísania Zmluvy o dielo ako aj identifikačné údaje splnomocnenej osoby, ktorá návrh Zmluvy o dielo podpísala.

Návrh Zmluvy o dielo obsahuje nasledovné prílohy:

Príloha č. 1: trakčné meniarne a trakčné vedenie (prehľad revízií a cenník)

Príloha č. 2: budovy (prehľad revízií a cenník)

Príloha č. 3: stroje a prístroje (prehľad revízií a cenník)

Príloha č. 4: identifikačné údaje uchádzača a návrh na plnenie kritérií

Uchádzač v ponuke predkladá iba po jednom pdf. súbore z každého dokumentu, t.j. nie duplicitne, viď bod 8.1) a 8.5) .

**!!! Upozornenie pre uchádzačov: Ceny, ktoré uchádzač uvádza v návrhu Zmluvy o dielo a v jej Prílohách sú ceny konečné a záväzné. Tieto ceny nie je možné po uplynutí lehoty na predkladanie ponúk viac meniť (smerom nahor, ani nadol). Ceny uchádzač uvádza zaokrúhlené na dve desatinné miesta.**

Subjekt, ktorý nie je platiteľom dane z pridanej hodnoty (DPH) v Slovenskej republike upozorní na túto skutočnosť v návrhu na plnenie kritérií a v návrhu Zmluvy o dielo.

Znenie príslušných ustanovení v predloženom návrhu Zmluvy o dielo (s výnimkou údajov o cene) môže byť v prípade potreby (ak bude relevantné) predmetom ďalšieho dojednania o definitívnej, konečnej podobe znenia zmluvy, ktorá bude uzavretá s úspešným uchádzačom.

**5)**Uchádzač v ponuke predloží okrem Prílohy č. 4 aj ***vyplnené Prílohy č. 1, 2, 3*** Výzvy, ktoré sú zároveň Prílohou č. 1, 2, 3 návrhu Zmluvy o dielo.

Jedná sa o nasledovné prílohy:

Príloha č. 1: trakčné meniarne a trakčné vedenie (prehľad revízií a cenník)

Príloha č. 2: budovy (prehľad revízií a cenník)

Príloha č. 3: stroje a prístroje (prehľad revízií a cenník)

Tieto prílohy uchádzač predkladá v ponuke naskenované vo formáte .pdf.

Ceny uchádzač uvádza zaokrúhlené na dve desatinné miesta.

**9.Hodnotiace kritérium a výber úspešného uchádzača:**

Ponuky uchádzačov budú vyhodnotené na základe kritéria, ktorým je **najnižšia cena**. Úspešným bude ten uchádzač, ktorý obstarávateľovi ponúkne najnižšiu cenu spolu v EUR bez DPH za celý predmet zákazky – zhotovenie diela (t.j. za predmet vymedzený a vyšpecifikovaný v tejto Výzve na predkladanie cenových ponúk a v jej Prílohách).

*Poznámka:*

Pre zaradenie ponúk do vyhodnotenia na základe hodnotiaceho kritéria sa vyžaduje od uchádzačov predloženie dokladov v zmysle pokynov a požiadaviek uvedených v bode 8. tejto Výzvy. V opačnom prípade ponuka uchádzača nebude alebo nemusí byť zaradená do vyhodnotenia na základe hodnotiaceho kritéria.

**10.Spôsob predkladania cenových ponúk:**

Doklady, ktoré tvoria ponuku podľa bodu 8. tejto Výzvy, uchádzač predloží elektronickou poštou (e-mailom) **na e-mailovú adresu:** **peter.durkovsky@dpmz.sk**

**11.Lehota na predkladanie cenových ponúk:**

Ponuku, t.j. doklady podľa bodu 8. tejto Výzvy je potrebné doručiť na e-mailovú adresu uvedenú v bode 10. tejto Výzvy do **08.12.2020** (vrátane tohto dňa). Ponuky doručené po uvedenej lehote nebudú zahrnuté do prieskumu trhu a do vyhodnotenia na základe hodnotiaceho kritéria.

**12.Obhliadka:**

Obstarávateľ v prípade záujmu o obhliadku poskytne záujemcom možnosť zúčastniť sa osobne obhliadky miesta realizácie diela, aby sa mohli oboznámiť so skutočnosťami, ktoré potrebujú k určeniu ceny za predmet zákazky. Záujemcovia môžu nahlásiť svoj záujem zúčastniť sa obhliadky na e-mailové adresy: peter.durkovsky@dpmz.sk v kópii na: radoslav.skupen@dpmz.sk a to v termíne: do 27.11.2020 vrátane tohto dňa**,** pričom v správe uvedú záujem zúčastniť sa obhliadky k zákazke *Revízie elektrickej inštalácie a bleskozvodov UTZe* a svoje údaje: meno, priezvisko, (ak je relevantné názov a sídlo organizácie), telefonický kontakt. Termín obhliadky bude oznámený e-mailom dňa 30.11.2020 tým záujemcom, ktorí o ňu prejavili záujem.

**13.Komunikácia a jazyk:**

Obstarávateľ určil v tomto obstarávaní spôsob komunikácie elektronickou poštou (e-mailom) v štátnom jazyku, t.j. v slovenskom jazyku. Český jazyk je rovnako akceptovaný. Doklady predložené v inom jazyku ako v slovenskom alebo českom jazyku musia byť predložené v pôvodnom jazyku a predložený musí byť ich úradný preklad do slovenského prípadne českého jazyka.

**14.Lehota na oznámenie výsledku prieskumu trhu a lehota na uzavretie zmluvy:**

Oznámenie o výsledku prieskumu trhu bude e-mailom doručené do 14.12.2020 vrátane tohto dňa všetkým uchádzačom, ktorí predložili cenovú ponuku na predmet zákazky a  zároveň informácia o výsledku vyhodnotenia ponúk bude zverejnená v príslušnej sekcii (verejné obstarávanie/prieskumy trhu – zákazky v hodnote do 10 000 EUR) na webovom sídle obstarávateľa.

Lehota na uzavretie zmluvy: do 31.12.2020

**15.Doplňujúce informácie:**

**-**Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok prieskumu trhu.

-Obstarávateľ si vyhradzuje právo nevybrať ani jednu z cenových ponúk v prípade neobvykle vysokých ponukových cien uchádzačov a zrušiť postup zadávania zákazky v prípade, ak všetky predložené ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Tiež si vyhradzuje právo zrušiť obstarávanie predmetu zákazky, ak sa zmenili okolnosti , za ktorých bol prieskum trhu začatý, alebo môže prieskum trhu zrušiť, pokiaľ bola obstarávateľovi predložená iba jedna cenová ponuka, resp. ak iba jedna cenová ponuka splnila všetky požiadavky obstarávateľa uvedené vo Výzve na predkladanie ponúk.

-Obstarávateľ si vyhradzuje právo zrušiť prieskum trhu realizovaný prostredníctvom výzvy na predkladanie cenových ponúk v akejkoľvek etape tohto obstarávania.

-Obstarávateľ si vyhradzuje právo zrušiť tento prieskum trhu aj v prípade, ak na predmet zákazky nebola predložená v lehote na predkladanie ponúk žiadna ponuka.

-Obstarávateľ si vyhradzuje právo zrušiť tento prieskum trhu aj v prípade, ak na predmet zákazky boli predložené dve rovnaké ceny spolu v EUR bez DPH za predmet zákazky, ktoré sú z hľadiska posudzovania v rámci vyhodnotenia na základe hodnotiaceho kritéria zároveň najnižšie spomedzi hodnotených ponúk.

**16.Prílohy k Výzve na predkladanie cenových ponúk:**

Príloha č. 1: trakčné meniarne a trakčné vedenie (prehľad revízií a cenník)

Príloha č. 2: budovy (prehľad revízií a cenník)

Príloha č. 3: stroje a prístroje (prehľad revízií a cenník)

Príloha č. 4: identifikačné údaje uchádzača a návrh na plnenie kritérií

Príloha č. 5: čestné vyhlásenie

Príloha č. 6: návrh Zmluvy o dielo

Zverejnenie zákazky: webové sídlo obstarávateľa

<http://www.dpmz.sk/prieskum-trhu---zakazky-v-hodnote-do-10-000-eur/>

**V Žiline, 24.11.2020**

Vypracoval: Ing. Peter Ďurkovský, odd. verejného obstarávania